Publication: Magyar Közlöny
Issue: MK-2000-134 (Year: 2000, Number: 134)
Era: 1990-2004
Section: 
Paragraph Index: 709

50. rovat: Főkötelezett (meghatalmazott képviselő, hely, dátum és aláírás) Meg kell adni a főkötelezett (személy vagy vállalat) teljes nevét, pontos címét és az illetékes hatóságoktól kapott esetleges azonosító számát. Adott esetben annak a meghatalmazott képviselőnek (személy vagy vállalat) teljes nevét és pontos címét kell megadni, aki a főkötelezett nevében aláír. A számítógépes rendszerek alkalmazására vonatkozó esetleges külön rendelkezések függvényében fel kell tüntetni az érintett személy saját kezű aláírását azon a példányon, amelyiket az indító hivatal megőriz. Amennyiben az érintett személy jogi személy, az aláíró személynek aláírása után meg kell adnia teljes nevét és hatáskörét, amelynek keretében az aláírásra jogosult.

Source: https://magyarkozlony.hu/hivatalos-lapok/7178cb4a02e2e52e21ae4daddc77be4492e96a32/dokumentumok/cbf4bbe28abedd5b3644708c03bdc8756bd5d14e/letoltes